b'\n_START_ARTICLE_\nPrins Harald Kyst\n_START_PARAGRAPH_\nPrins Harald Kyst er en kyststrekning i Dronning Maud Land i Antarktis, beliggende mellom bunnen av Vestvika p\xc3\xa5 vestsiden av Riiser-Larsenhalv\xc3\xb8ya og Shirasebreen og oppkalt etter prins Harald. Prins Harald Kyst grenser til Prinsesse Ragnhild Kyst i vest og Kronprins Olav Kyst i \xc3\xb8st._NEWLINE_Kystlandet ble utforsket av Thorshavnekspedisjonen ledet av Lars Christensen i 1936\xe2\x80\x931937. Landet ble da kartlagt fra fly av Viggo Wider\xc3\xb8e. Kystene i omr\xc3\xa5det ble navngitt etter medlemmer av den norske kongefamilien._NEWLINE_Inntil 1973 var utstrekningen av Prins Harald Kyst definert som mellom 34\xc2\xb0 og 40\xc2\xb0 grader \xc3\xb8st.'